# Mans á obra

# Actividade

Despois de tanto traballo individual, chega o momento de traballar en equipo.

Xunto cos teus compañeiros e compañeiras, en grupos de 4 ou 5 persoas, deberás poñerte de acordo para elixir un persoeiro sobre o que realizar unha biografía.

Igual que co poema, contaredes cunha rúbrica que vos permitirá saber exactamente que debe conter o voso traballo.

Non esquezas, e recórdallo aos teus compañeiros e compañeiras, que debedes seguir todos os pasos!

Adiante! Traballando en equipo quedará un resultado marabilloso!

## Lectura facilitada

Agora toca traballar en grupo.

Xunto a 4 ou 5 compañeiros, escollede un persoeiro para facer a súa biografía.

Tedes unha rúbrica para saber que debe levar o traballo.

Non esquezades seguir todos os pasos.

Ánimo! O resultado será xenial!

## Audio

audio/mpeg

## Ollo!

A biografía pode ser elaborada nos seguintes formatos:

- Formato dixital: realizando unha presentación en PowerPoint, LibreOffice, Impress, Canva...

Se elixes, xunto co teu equipo, esta opción, a biografía será gardada na cápsula do tempo facendo uso dun USB.

- Formato físico: realizando un documento escrito.

Neste caso, sodes libres de escoller a súa presentación. Recorda que os documentos escritos poden ser textos, presentarse en forma de mural facendo uso de imaxes, esquemas...

## Audio

audio/mpeg

# Rúbrica

Rúbrica de avaliación da presentación
| Excelente | Moi ben | Ben | Precisa mellorar
--- | --- | --- | --- | ---
Presentación | A presentación está clara, ben estruturada e inclúe información completa sobre a persoa: nome completo, data e lugar de nacimiento e profesión de forma detallada. (2,5) | A presentación inclúe os aspectos principais: nome, data e lugar de nacemento e profesión, pero de forma resumida. (1,75) | A presentación menciona algúns aspectos básicos, pero falta información clave ou é pouco clara. (1.50) | A presentación é incompleta ou confusa, sen datos importantes e ou relevantes sobre a persona en cuestión. (1.25)
Desenvolvemento da vida | O desenvolvemento da vida está detallado, ben estruturado e segue unha orde cronolóxica clara. Inclúe experiencias, traballos e descubrimentos. (2,5) | O desenvolvemento da vida é claro e está estruturado, aínda que algúns aspectos poden ser máis concretos. (1,75) | O desenvolvemento da vida está algo desorganizado ou superficial. Fáltanlle detalles importantes sobre estudos, traballos ou descubrimentos. (1.50) | O desenvolvemento da vida está desorganizado, incompleto ou moi xeral. Non se inclúen experiencias ou logros clave. (1.25)
Conclusión | A conclusión está ben elaborada, reflectindo de maneira clara e precisa o legado e logros da persoa, así como a súa importancia histórica ou social. (2,5) | A conclusión reflicte o legado, aínda que algúns aspectos son tan só mencionados de xeito moi superficial. (1,75) | A conclusión está presente, pero de maneira xeral ou pouco detallada. Fáltanlle algúns elementos clave sobre o legado ou a súa importancia. (1.50) | A conclusión é insuficiente e non reflicte o legado ou os logros da persoa. (1.25)
Coherencia e cohesión | O texto está perfectamente organizado, fluído e sen erros ortográficos ou gramaticais. As ideas están ben conectadas e o estilo é axeitado. (2,5) | O texto está claro e ben organizado, con algúns pequenos erros ortográficos ou gramaticais. As ideas están ben conectadas. (1,75) | O texto ten algúns erros ortográficos ou gramaticais que dificultan a comprensión. A estrutura non sempre é clara. (1.50) | O texto ten moitos erros ortográficos ou gramaticais que dificultan a comprensión. A estrutura é desordenada e confusa. (1.25)

Elaboración propia - Proxecto cREAgal. Rúbrica de avaliación da presentación (CC BY-NC-SA)

- Actividade
- Nome
- Data
- Puntuación
- Notas
- Reiniciar
- Imprimir
- Aplicar
- Nova xanela

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)