# 1. A cultura galega en perigo!

## Glosario

## Cultura

Definición:

  Diferentes coñecementos, crenzas e costumes dunha sociedade.

Exemplo:

  A gaita é parte da cultura galega.

## Identidade

Definición:

  Características dunha persoa, sociedade ou pobo, que o diferencian con respecto a outros.

Exemplo:

  Un trazo da nosa identidade é a nosa lingua.

## Perdurar

Definición:

  Manter no tempo.

Exemplo:

  Temos que facer o posible para que a nosa lingua perdure no tempo.

# A perda da nosa cultura

Nos últimos anos estase a producir unha situación que preocupa á poboación galega: a nosa cultura atópase en proceso de desaparición. Isto supón a perda do noso ben máis prezado: a nosa identidade.

Aquí tendes unha noticia que, entre moitas outras, faise eco desta realidade, amosando a preocupación que debe estar presente en todos os galegos e galegas.

De vivirmos en perigo como cultura

A cultura é un concepto moi amplo e diverso, que non se limita en exclusiva á literatura. A arte, o deporte, a música, ... Todo iso constitúe a nosa identidade e, polo tanto, forma parte da nosa cultura.

Tal e como se observa no artigo é labor de todos colaborar na perdura da cultura pero… Como podemos conseguilo?

## Lectura facilitada

Nos últimos anos unha situación preocupa a poboación de Galicia.

A cultura galega pode desaparecer, e con ela, a nosa identidade.

Aquí tendes unha noticia que amosa a problemática.

Cultura é un concepto moi amplo.

Como podemos contribuír a conservar a cultura?

## Audio

audio/mpeg

# Que ides aprender?

1. Practicar o uso dos diferentes signos de puntuación.
2. Traballar a análise das diferentes clases de palabras aprendidas ata o momento: adxectivos, verbos, adverbios, determinantes e substantivos e pronomes persoais.
3. Analizar textos poéticos: métrica e rima.
4. Coñecer os diferentes recursos literarios.
5. Aprender estratexias para comunicarnos oralmente de forma adecuada.
6. Elaborar textos creativos facendo un uso correcto da lingua galega.

## Lectura facilitada

1. Practicar o uso dos diferentes signos de puntuación.

2. Traballar a análise das diferentes clases de palabras aprendidas ata o momento: adxectivos, verbos, adverbios, determinantes e substantivos e pronomes persoais.

3. Analizar textos poéticos: métrica e rima.

4. Coñecer os diferentes recursos literarios.

5. Aprender estratexias para comunicarnos oralmente de forma adecuada.

6. Elaborar textos creativos facendo un uso correcto da lingua galega.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)