# 5.2. Avaliando

# Mestres e mestras por un día!

Acabades de chegar ao fin da unidade! Debedes avaliar tanto o voso traballo como o do resto de compañeiros e compañeiras da clase. Para isto, responderedes no voso caderno ás seguintes preguntas:

- Cal foi a dramatización que máis che gustou?

- Realiza unha pequena crítica construtiva da dramatización do compañeiro ou compañeira que penses que máis o precisa.

Pensa como poderías axudalo ou axudala a mellorala tendo en conta todo o aprendido.

A continuación, velaquí tes unha rúbrica que che permitirá avaliar aos teus compañeiros e compañeiras.

## Lectura facilitada

Terminamos a unidade e temos que avaliar o noso traballo e o dos compañeiros.

No caderno, responderei:

Que obra pequena me gustou máis?

Escribirei algo para axudar a un compañeiro a mellorar a súa obra.

Pensarei como axudalo co que aprendemos.

Ao final, darei unha nota ao traballo dos outros cun debuxo.

## Audio

audio/mpeg

# Rúbrica

Rúbrica de coavaliación
| Excelente | Bo | Aceptable | Insuficiente
--- | --- | --- | --- | ---
Claridade na exposición | A información está ben estruturada e é fácil de seguir. O volume, ritmo e entoación son axeitados, e a linguaxe é correcta en todo momento. (2.5) | A información está ben explicada e é comprensible na maior parte. O volume, ritmo e entoación son bos, con pequenos erros na linguaxe. (1.75) | A información é comprensible, pero hai dificultades de ritmo, volume ou entoación que dificultan algo a súa comprensión. A linguaxe non sempre é adecuada. (1.50) | A información non sempre se entende. Hai varios erros no ritmo, volume e entoación. A linguaxe non é adecuada. (1.25)
Organización e estrutura da presentación2 | A presentación segue un orde lóxico e fluído. Non hai momentos de dúbida, e se os hai, son resoltos de inmediato co apoio do equipo. (2.5) | A presentación está ben organizada e segue un fluxo coherente, sen demasiados problemas. Se hai dúbidas, son resoltas rapidamente co apoio do equipo. (1.75) | A organización da presentación é algo confusa. Hai momentos de dúbida que non sempre se resolven de maneira clara. (1.50) | A presentación carece de organización. Hai moitos momentos de dúbida que non se resolven adecuadamente. (1.25)
Interacción coa audiencia | Mantén contacto visual constante coa audiencia. Axústase á reacción do público (por exemplo, aumenta o volume ou cambia o ritmo). Responde ás preguntas con clareza e precisión. (2.5) | Hai bo contacto visual coa audiencia. Axústase ben á reacción do público e responde á maioría das preguntas de maneira clara e precisa. (1.75) | Hai pouco contacto visual coa audiencia. Non se axusta ben á reacción do público, pero responde ás preguntas de forma adecuada. (1.50) | Practicamente non hai contacto visual coa audiencia. Non se axusta á reacción do público e non se responde ben ás preguntas. (1.25)
Coñecemento e dominio dos contidos4 | Os membros do grupo explican os seus contidos con total dominio, sen dúbidas e cunha gran seguridade. (2.5) | Os membros do grupo explican os contidos de maneira clara, pero con algúns pequenos momentos de dúbida. (1.75) | Hai momentos de dúbida ao longo da presentación, pero o grupo segue avanzando. (1.50) | A presentación está chea de dúbidas e dificultades para continuar con fluidez. (1.25)

Elaboración propia - Proxecto cREAgal. Rúbrica de coavaliación (CC BY-NC-SA)

- Actividade
- Nome
- Data
- Puntuación
- Notas
- Reiniciar
- Imprimir
- Aplicar
- Nova xanela

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)